**Хөрмәтле Марат Ринатович! Килгән кунаклар! Хөрмәтле авылдашлар!**

 Һәр елны январь, февраль айларында районыбызда, авыл җирлекләрендә, авыл башлыклары үзләренең халкы, сайлаучылары алдында башкарылган эшләренә отчет ясый, алга таба эшләргә бурычлар, йөкләмәләр билгели. Шулай ук бу җыелышта авыл халкы район башлыгы, район җитәкчелеге белән очрашалар. Алар республика, район яңалыклары белән таныштыра, башкарылган эшләр, алда торган бурычлар, халыкны борчыган төрле сорауларга җавап бирәләр. Бүген чират безнең авыл җирлегендә.

 Авыл җирлеге советы ел дәвамында үзенең эшен бюджет оешмаларының эшчәнлеген алып баруга, шушы җирлектә яшәүчеләрнең ихтыяҗларын үтәүгә, авылның чисталыгын, иминлеген, эчке тәртипне саклауга һәм бик күп төрле мәсьәләләрне хәл итүгә юнәлдерде. Иске Чокалы авыл җирлегенең отчет чорында 16 авыл җирлеге Советы утырышы җыелып, анда 34 көн тәртибе каралды. Бу утырышта барлык депутатларыбыз да актив катнаштылар, авыл тормышына кагылышлы эшлекле тәкъдимнәр ясадылар. Утырышларда Иске Чокалы авыл җирлегенең уставына үзгәрешләр кертү, бюджетны кабул итү, җирле салымнар җыю, учреждение-предприятие эшләрен оештыру, бәйрәм уздыру һәм башка мәсьәләләр каралды. Мөрәҗәгатьләр, сораулар, шикаятьләр аерым кенәгәгә язмача алып барыла. Авыл җирлеге эшенә ветераннар Советы зур ярдәм күрсәтә. Совет членнары округларда, хезмәт коллективларында тәртип саклау, эчүчелеккә каршы көрәш, янгыннан саклану чаралары һәм башка күп төрле мәсьәләләрне күтәрәләр.

Авыл җирлеге территориясендә яшәүче халык үзләренең үтенечләре белән Совет һәм башкарма комитетка мөрәҗәгать итәләр.Быел бу сан 561 гә җитте. Гражданнардан кергән үтенечләр күп төрле. Иске Чокалы авыл җирлегендә гражданнарны кабул итү, авыл җирлеге башлыгы, башкарма комитеты секретаре тарафыннан башкарыла. Кабул итү урыны авыл җирлеге бинасында, кабул итү өчен көннәр һәм сәгатьләр билгеләнгән. Авыл җирлегенең материаль ярдәм күрсәтү өчен чыганагы булмаса да, бик авыр хәлдә калучыларга, мөрәҗәгать итүчеләргә, булышлык күрсәтүдән читтә калмыйча, социаль яклау идарәсе аша чыгып хәл итәргә тырышабыз. Шулай ук 15 наториаль эшчәнлек башкарылган .

 Башкарма комитет военкомат эшчәнлеген дә алып бара. 2018 елда барлыгы хәрби хезмәткэ яраклы 128(50 яшькә кадәрле ир-атлар) кеше, армиягә барырга яраклы 10 ир- егет исәптә тора

 2018 елның 18 мартында Россия Федерациясе президентын сайлаулар булып узды. Актив катнашканыгыз өчен барыгызга да бик зур рәхмәт.Референдум үткәрдек.

 **Демографик хәл.**

 Авылыбызда барлыгы 267 шәхси хуҗалык бар, шуларның 48 ы буш йортлар. Барлыгы 620 кеше испләнә. Бу санга бездә пропискада торып, үзләре читтә яшәүчеләр дә керә. Авылда яшәүче кешенең 311е ир-атлар, 340 ы хатын- кызлар. Яшьләре буенча: мәктәпкәчә яшьтәге 22 бала, мәктәп яшендәге 54 бала, төрле оешма-учреждениеләрдә эшләүчеләр 300 кеше, пенсионерлар 191, студентлар 27, Россия армиясе сафларында 1, Авылда яшәүче халыкның уртача яше 45 яшькә туры килә.Уртача гомер озынлыгы **79** яшь . Бүгенге көндә 20 тыл ветераны, 1 әфган һәм 1 Чечен республикасында хезмәт итеп кайтучылар, 1 Чернобыль авариясен торгызучы исәпләнә.

 **Бюджет үтәлеше**

 Авыл җирлегенең бюджет үтәлешенә килгәндә, 2018 ел өчен үзебез җыя торган салымнарны 118 % итеп үтәдек. 427мең.каралган булса ,506 мең итеп үтәлде. Болар:

|  |  |  |  |
| --- | --- | --- | --- |
|  Наименование налогов | План(мен) | Вып(мен) | % вып. |
| Подоходный налог | 40 | 49 | 121 |
| шәхси милеккә налог | 62 | 44 | 70 |
| җир налогы | 290 | 343 | 118 |
| Бердәм авыл хуҗалыгы салымы | 10 | 27 | 270 |
| Арендага бирелгән милеккә салым | 20 | 20 | 100 |
| Дәүләт пошлинасы | 3 | 2,7 | 91 |
| Штрафлар | 2 | 2 | 100 |
|  | 0 | 18 | 180 |

Барлык бюджетыбызның 26 % гына үзебез керткәне 74 % субсидия дотацияләр хисабына яшибез.

 **Җирдән файдалану.**

Җир- авыл кешесе өчен төп яшәү чыганагы. Җыя торган салымнарның үзебезнең бюджетта кала торган иң зур күләмдәгесе, җиргә булган салым,ул барлык керемнең 70-80 % тәшкил итә.

Безнең авыл җирлегендә –**2845** га чәчүлек җирләре, 404 шәхси хуҗалык җирләре бар.

Чәчүлек җирләреннән түбәндәге фермерлар ,шәхси кешеләр файдалана.

Таблица.

|  |  |  |  |
| --- | --- | --- | --- |
| № |  КФХ | Общая площадь (га) |  |
| 1 | КФХ «Низамов А.А.» | 2256 | 79 |
| 2 | КФХ «Хисамов А.М.» | 473 | 16 |
| 3 | Садыков И.И. | 40 | 1,4 |
| 4 | Калимуллин Р.Н. | 23 | 0,8 |
| 5 | КФХ «Махмутов И.Ф.» | 53 | 1,8 |
|  |  |  |  |
|  | Итого: | 2845 |  |

Авыл хужалыгы.

Авыл җирлеге территориясендә ике фермер хуҗалыгы эшләп килә. “Низамов” КФХ ,“Хисамов А.М.” КФХ . Аларда 40 ка якын авылдашыбыз хезмәт куя . Урып җыю эшләрен унышлы тәмамладылар. Фермерлар халыкның пай җирләре өчен фураж, печән бирде, салам алып кайту ирекле булды.

 Эшчәнлекләре турында тулырак итеп үзләре таныштырып китәрләр.

 Шәхси хуҗалыкларда бүгенгә терлек башы саны кимү күренеше күзәтелми. Мөгезле эре терлек 670. Шул исәптән сыерлар 213 атлар 27, сарык-кәҗәләр 665 баш. Бал кортлары 44 оя.

Дәүләтебез тарафыннан терлек башы санын саклап калуны күздә тотып, төрледән -төрле программалар эшләп килә. Мәсәлән:

Шәхси хуҗалыкларга дәүләт ярдәме.

1.”**Минифермалар ясауга**”-8 сыердан да ким тотмаучыларга 400мең сум.

 5 сыердан 200мең сум һәм шул субсидияне алган хуҗалык 5 ел дәверендә сыер башын киметмәү бурычы йөкләнә .

2 Тана алган өчен 30 мең.сум.

Нәселле тана өчен 40 мең.сум.

Республикадан читтән алган тана өчен 40 мең.сум. Шулай ук 5 ел дәверендә баш санын киметмәү бурычы йөкләнә.

3.Кошлар алуга : бер баш күркә һәм казга 100 сум, бер баш үрдәккә 80 сум,

бер баш бройлер чебешенә 30 сум.

4.Өч яшьтән өлкәнрәк булган атларга азык сатып алу өчен бер башка 3 мең сум күләмендә . (1ел баш санын сакларга).

5.Ветеринар чаралар үткәргән өчен 1 сыер башына түләнгән 500 сумның 300 сумы кире кайтарыла.

Бу безнең №3-ЗРТ 12 январь 2016 елда кабул ителгән Татарсан Республикасы законы

Шуңа өстәп президентыбыз сыерлар һәм кәҗәләр баш санына ел саен субсидияләр биреп килә.

 **Яңа эш башлаучы фермерларга ярдәм** . Ит һәм сөт җитештерү өчен эре мөгезле терлек үрчетүгә 3 млн.сум, башка төрле мәшгүльлеккә 1,5млн.сум

**Гаилә фермалары булдыруга**. Ит һәм сөт җитештерү өчен эре мөгезле терлек үрчетүгә 30 млн.сум. Башка төрле хайваннар үрчетүгә 20 млн. сум.

**Авыл хуҗалыгы кулланучылар җәмгыятенең** материаль-техник базасын үстерүгә 70 млн.сум.

 Быел ветеринар хезмәт өчен 21хуҗалык 6мең300 сум, атларга азык алу өчен 39мең сум . Сыерлар баш санын саклап калуны күздә тотып 754мең сум,кәҗәләр баш санына 40 мең сум барлыгы 794 мең сум. Дәүләт программаларында катнашып 839 мең 300сум акча алынган.

 Иң күп сыер асраучы гаиләләрне дә әйтеп үтәргә кирәк:

1.Яфизов Фәрит хуҗалыгында 10 сыер.

2.Хуснутдинова Рузалин 8 сыер

3.Галимов Замир 8 сыер

4.Яфизов Фиолет 6 сыер

Республикабыз президенты Рөстәм Нургали улына рәхмәтебез зур.

Иске Чокалы авыл җирлегендә бүгенгесе көндә шәхси хуҗалыкларда 8 трактор, 9 йөк автомобиле бар. Шулай да фермер, гаилә фермалары булдырырга теләүчеләр юк. Татарстан хөкүмәте тарафыннан гаилә фермалары оештыруны беренче планга куя. Шәхси хуҗалыклар буенча кредит алучыларга тукталсак 2018елда 1 хуҗалык 155мең сум льготалы (ЛПХ) кредиты алган. Шул программа эшли башлаганнан бирле 146 авылдаш 23 млн.169 мең сум кредит алды. Авылда ел дәвамында шәхси хуҗалыклардан сөт җыю оештырылган төстә алып барыла. Бүгенге көндә Садиев Радик , Нуртдинов Азат, Митрошкин Валерий бу эш белән шөгыльләнә. Авылда тормышның асылы терлек асрау. Терлекчелек белән шөгыльләнгән хуҗалыкның эше дә бар, ашы да бар. Гаилә бюджетына керем дә бар, хуҗалыклары да төзек. Уртача бер шәхси хуҗалык санына исәпләп санаганда безнең авыл җирлегендә тулаем керем 200мең сум(уртача район буенча 130мең) ,бер кешегә исәпләгәндә 71 мең сум (район буенча 47 мең )тәшкил итә.

**Ветеринарлар эшчәнлеге.**

Авылда терлекләрне йогышлы авырулардан саклау максатыннан эпизоотик чаралар уздырылып тора.График буенча ветеринарлар эш алып баралар.Авылда лейкоз һәм бруцеллез авыруларын ачыклау өчен кан анализлары да алына.-Сыерлардан анализга кан алганда малнның хуҗасы белән килешү төзелә.Бер сыерны лейкозга тикшерү анализы 500 сум тәшкил итә.Шуның 300 сумы дәүләт тарафыннан һәр хуҗага кире кайтарыла.(документларны авыл советына китергән очракта).Терлекләргә прививка ясау,кан анализы буенча бруцеллезга тикшерү –барысы да бушлай.

**Үзара салым үтәлеше**.

Алда әйтеп үткәнемчә, 2017 елның ноябрь аенда җирле референдум үткәреп үзара салым нәтиҗәсендә 372800 сум акча җыелды,(узган ел кеше башына 800 сум иде) әлеге сумма республика бюджетыннан уртак финанслау ярдәмендә 4 (1491200)тапкыр артты. Ул 1864000 сум булды. Шул акчага Кызыл Армия, Коминтерн, Кызыл Йолдыз, Чапай, Киров урамнарына барлыгы 374000 сумга 850 м юл ясалды.

 60000 сумы чишмәне төзекләндерүгә, 50 мең сумы зиратларга тотылды.

Яңа елдан 2019 ел өчен булган узара салым акчасын жыю башланды, безгә аны март ахырына җыеп бетерү бурычы куелган, ул бер сайлаучы башына 500 сум барлыгы 440 сайлаучы 220мең сум җыярга. Халыкның 20 % тапшырды да инде ,калганнарның да озакка сузмыйча түләвен сорыйм.

**Медицина**

Медицина хезмәтен фельдшер-акушер пункты, авыл халкына хезмәт күрсәтә. Процедуралар ясала, өйләргә барып ярдәм күрсәтелә. Халыкны флюораграфия, диспансеризация үткәрүдә актив эшләделәр.

 **Мәгәриф системасы**.

Авыл җирлегендә Иске Чокалы төп мәктәбе эшли. Укыту-тәрбия эшенә килгәндә: мәктәпкәчә яшьтәге 30 бала саналса да,кызганычка каршы балалар бакчасына бары 11 бала гына йөри, мәктәпкә балаларны бары балалар бакчасы аша үткәрү сорала. 56 бала мәктәптә белем ала. Барлыгы 26 хезмәткәр эшли, 17 се педагогик кадрлар. Балалар кайнар аш белән тәэмин ителгән. Үткән уку елында чыгарылыш имтиханнарын уңышлы тапшырдылар

**Мәдәният.**

 Авыл җирлегендә клуб һәм китапханә халыкка тиешле дәрәҗәдәге мәдәни хезмәт күрсәтү, яшь талантларны барлау, халкыбызның борынгы гореф- гадәт йолаларын кире кайтару, төрле кичәләр һәм бәйрәмнәрне күңелле итеп үткәрүне максат итеп эшлиләр. Ижат-отчет концерты үткәрүгә хәзерлек алып баралар барыгызның да актив катнашуын сорыйм . Китапханә мөдире шулай ук төрледән -төрле конкурсларда катнашып призлы урыннар яулый. Район үзәк китапханәсе ярдәме белән конкурста катнашып чишмәне төзекләндерү өчен 250 мең сумлык грант отты.

**Спорт.**

Безнең авылда спорт белән шөгыльләнер өчен мәктәп спорт залы бар. Ул волейбол, баскетбол, бадминтон кебек уеннар уйнарга җайланган. Мәдәният йортында өстәл теннисы, бильярд ,домино,шашка уеннары уйнарга мөмкинлек тудырылган. Чаңгыда шуар өчен якында гына яктыртылган чаңгы базасы эшли. Бездән район үзәге ерак урнашмаган кем суда йөзәргә тели анда бассейн эшләп тора. Хоккей уйнау , тимераякта шуу өчен күптән түгел генә боз сарае кулланылышка тапшырылды. Күп кенә авылдашлар бу мөмкинлектән теләп файдалана. Волейбол буенча уеннарда яшьләребез сынатмый. Район күләмендә призлы урыннар яулыйлар. Быелгысы елда безнең авылга ачык спорт мәйданы төзү каралган.

**Сәүдә хезмәте**.

Авыл җирлегендә 2 шәхси кибет хезмәт күрсәтә. Кибетләрнең торышы бүгенге таләпләргә туры килеп бетмәсә дә һәрвакыт кирәк товарлар кайтып тора . Киләчәктә кулланучыларга уңай шартлар тудыру өстендә эшмәкәрләребезгә эшләргә кирәк.

**Почта-элемтә.**

Бүлекчәдә 3кеше хезмәт күрсәтә. Авылда газет- журналлар, пенсия халыкка үз вакытында эләшенә. Утка, газга, телефонга, түләү мөмкинлекләре булдырылган.Үткән ел күбесе налоглар элемтә бүлекчәсе аша туләнде.

Авыл жирлеге тулысы белән телефонлаштырылган, югары тизлекле интернет челтәре, кабель телевидениясе тоташтыру өчен барлык мөмкинлекләр тудырылган. Күп кенә авылдашларыбыз шул мөмкинлектән файдалана. Төзексезлекләр килеп чыккан очракта РУЭС хезмәткәрләре тиз арада төзәтеп китә**.**

Иптәшләр, исегезгә төшереп үтәсем килә хәзер безнең күп коммуникацияләр: телефон, интернет, телевидение челтәре, газ, су торбалары бар да җир астыннан үтә. Шуңа күрә казу эшләрен бер хуҗалык та, оешма да -рөхсәт (ул ордер диеп әйтәбез) алмыйча башкарырга тиеш түгел. Бу катгый тыела!

 Ишеткәнсездер, “2019 ел башыннан Россиядә федераль каналлар аналог тапшыруларын туктатыла алар урынына цифрлы тапшырулар килә.

Яңа елдан башлап, шәһәр, шулай ук авыл халкы түләсез РТРС-1 пакетының 20 гомумроссия мәҗбүри телеканаллары (Беренче канал, «Россия 1+ГТРК Татарстан», «Матч», НТВ, «Пятый», ОТР, ТВЦ, «Карусель», «Россия 24», «Россия Культура», шулай ук өч радиоканал: «Радио Россия + ГТРК Татарстан», «Маяк», «Вести FM»), РТРС-2 пакеты (Рен ТВ, СПАС, СТС, «Домашний», ТВ3, «Пятница», «Звезда», «Мир», ТНТ, Муз ТВ) сигналларын кабул итә ала.

Татарстанда хәзерге вакытта цифрлы телевидение тапшыруларының 87 станциясе эшли.

РТРС-1 пакеты Татарстан халкының 99,3 проценты, ә РТРС-2 пакетын 81,5 проценты куллана. ел ахырына кадәр ул тулы күләмдә эшләп китәчәк.

Барлык каналлар телевизор караучылардан абонент түләве алмыйча, түләүсез трансляцияләнә.

**Сберкасса булеге.**

Эшләргә кеше булмау сәбәпле, ул 2018 ел башында ябылган иде, менә әле бу атнада яңадан эшли башлады атнага ике көн ( )анда \_\_\_\_\_ авыл кызы килеп эшләп йөри. Сберкасса бүлеге булу да авыл халкы өчен налоглар , утка, газга , телефонга, ,кредитлар, штрафлар түләү ,акча салу-алу, пенсия алу өчен бик җайлы.

**Транспорт .**

 Безнең авыл үзәгенә гомер- гомердән көнгә ике тапкыр Ульяновск – Иске Чокал маршрут автобусы йөри. Бу безнең халык өчен бик җайлы . Маршрутны япмасыннар өчен тукталыш павильоны ясап кую таләп ителә. Мөмкинлек табып тиз арада эшләп куярга кирәк.

**Социаль ярдәм күрсәтү.**

 Авыл җирлеге буенча 3 социаль хезмәткәр, 12 ярдәмгә мохтаҗ кешегә хезмәт күрсәтә. Авыл җирлегенең 32% ын пенсионерлар тәшкил итә.

Авылда 5 күп балалы гаилә бар. Аларга социаль ярдәм күрсәтелеп тора, коммуналь түләүләргә субсидия кайта. Аз керемле гаиләләргә ярдәм йөзеннән, район халыкны социаль яклау идарәсе, адреслы материаль ярдәм күрсәтеп килә.

**Дини йола.Зиратларыбызның торышы.**

Дини йолаларны үтәү эшләрен Рамил хәзрәт алып бара. Мәчеткә йөрүчеләр саны артканнан арта бара , бу бик уңай күренеш.

Шул уңайдан ике эшмәкәр авылдашыбызга авыл халкы исеменнән рәхмәт белдерәсем килә. “Агрохимсервис” җитәкчесе Альберт Альфик улы каберлекләргә керә торган суларны киптерүне күздә тотып 250 м дренаж ясатты. “Фламинго” җәмгыяте җитәкчесе Альфред Альберт улы циолет ташып, кирәк урыннарга ике торба куеп икенче зиратка 450 м юл ясатып барлык авыл халкын куандырды.

**Иминлек**.

 Авылларыбыз иминлеге темасына килгәндә, 2018 елда җинаять кылулар булмады , кайбер гаиләләр белән тәрбия эшләре алып барылды. Гражданнарыбызның куркынычсызлыгыгын тәэмин итү авыл советы һәм хокук саклау органнары эшчәнлегенең мөһим юнәлешләренең берсе .Төрле хокук бозуларны профилактикалауда хәлиткеч звено булып полициянең участок вакәләтле вәкиле , мәктәп коллективы, ирекле халык дружиналары тора. Без полиция хезмәткәрләре белән авылда булган, ишетелгән барлык вак кына хокук бозуларны да профилактикалау максатыннан урынга барып тикшерәбез булган проблемаларны өйрәнәбез, һәрдаим эчүчелек белән шөгыльләнүчеләр белән профилактика чаралары үткәреп торабыз. Җәмгыятебездә тәртип булсын дисәк беренче чиратта һәркем үзе закон таләпләрен төгәл үтәргә, үз әйләнәсендә кул астында булган кешеләрне тәртипкә чакырырга бурычлы. Илебезгә үтеп кергән террорчылыкны булдырмау да үзебезнең уяу булудан тора. Авылыбызда күренгән төрле чит кешеләр, чит машиналар шик тудырганда боларны кичекмәстән авыл җирлегенә яки полиция идарәсенә хәбәр итүегез сорала. Бу бигрәк тә, бездән аеруча сак һәм бердәм, игътибарлы булуны сорый. Ялгыз әбиләрне алдап , куркытып акчаларын алып чыгып китү очраклары булмасын дисәк урамда сатып йөрүчеләрне шунда ук безгә хәбәр итүегезне сорыйм.

Иминлек саклау өлкәсендәге эшнең торышы белән җентекләбрәк үзенең чыгышында Вәкаләтле вәкил участок полиция майоры Якупов Алик Альберт улы таныштырып үтәр.

**Янгын куркынычсызлыгы.**

Куанычка үткән ел безнең авыл җирлегендә бер генә дә ут- күз чыгу күзәтелмәде. Шулай да ут-күздән сакланырга, ут чыганакларын, электр үткәргечләрне даими тикшереп торырга кирәк. Район МЧС хезмәткәрләре , социаль үзәк идарәсе хезмәткәрләре, авыл активы, күп балалы, кыен гаиләләр, ялгыз өлкәннәрне, йорттан- йортка йөреп ут- күздән саклану чаралары турында инструктаҗлар үткәреп торалар. Авылга су кертү проектасында 25 поҗарный гидрант каралган иде,26 гидрант куелды ул һәрбер урамга икешәр туры килә уртача 200 м.га бер. Мәктәп территориясендә 90 тоннага исәпләнгән су саклагыч бар , Җәй көннәрендә елгадагы су саклагычтан янгын сүндерү машиналарына су алу өчен махсус урын булдырылган. Шуны исәпкә алып 100 м рукава, бер пожарная колонка алып куйдык, 2019 тагын 50 м рукава алырга исәп тотабыз.Ул беренче ярдәм күрсәтергә ярап куя. Ләкин ДПО га җылы урын юк, кышын су тутырып куйсаң туна, шушы иң мөһим мәсьәлә бүгенгә ачык кала.

**Чисталык. Төзеклек.**

 Урамнарыбызны, полисадникларны җәен чәчәкләр үстереп, кышын яңа ел чыршылары , кар сыннары белән бизәп торучы гаиләләр елдан ел артып тора. Быел бәйге игълан иткән идек. Усмановлар гаиләсе беренче, Асхаровлар икенче, Сатдыкулловлар өченче урыннарны бүлештеләр. Молодцы! Йортларны тышлау, түбә алыштыру, коймаларны алыштыру яисә ел саен буяу эшләре урамнарга ямь өстәп тора. Авыл җирлеге Советы оешмалар белән ярдәмләшеп эшли. Язын-көзен зиратларыбызда, юл кырыендагы чүпләрне җыю, чүп үләннәрен чабу, баганалар агарту, яфрак-азык әзерләү өмәләре оештырылды. Урамнарга түшәлә торган ташның күләме күп түгел, ләкин ел саен арта, шуна күрэ яз-көз айларында тракторлар, зур техникалар белән кереп, юлларыбызны бозмавыгызны сорыйбыз. Төзелеш материалларын урынсыз куйган ,чуп ташлаган өчен берничә авылдашыбызны административ җаваплылыкка тартырга туры килде.Мондый начар күренешләр киләчәктә булмасын иде.

 Чүпләрне бер урынга җыештыру, авыл урамнарын кардан чистарту, янгын сүндерү эшләре, түбәндәге оешмалар һәм аның җитәкчеләре ярдәменнән башка гына булмый: район “Фламинго” оешмасы җитәкчесе Низамов Альфред Альберт ,”Низамов КФХ” башлыгы Низамов Альберт Альфик улы . Аларга бик зур рәхмәтемне җиткерәм. Үткән отчет чорында “Фламинго” җәмгыяте тагын өч контейнер площадкасы ясап куйды, контейнерларны үзара салым акчасына алырга диеп карарга кертеп калдырдык. Вакытлыча чүп ташлау урынын “Агрохимсервис” оешмасы Т-100 тракторы җибәреп берничә тапкыр өйдертте. Рәхмәт сезгә.

Район башлыгы авыллар арасында ,ин төзек һәм чиста авыл, шәхси йортлар ишек алды бәйгесе оештырган иде. Шунда катнашып өченче урынны яулап бензопила белән бүләкләндек, Асхаровлар гаиләсе бензокасилкага ия булды.

Иң куанычлысы, тарихка кереп калырлык эшләнгән эшләргә тукталмый калсак дөрес булмас.

 Беренчедән авылга чиста чишмә суы керү –ике ай ярым эчендә 18,5 км су үткәргеч тартып барлык йортларга су кертергә мөмкинлек тудырылды, ут- күздән саклану өчен 26 гидрант куелды. Бу эшләрне “РАМИНВЕСТ” компаниясе егетләре башкарды, хәзер 100 ләгән йорт ,авылда булган барлык оешмалар үзәкләштерелгән чишмә суыннан файдалана. Моның өчен беренче чиратта президентыбыз Рөстәм Нургалиевичка, дәүләт советы депутатыбыз Гайзатуллин Ринат Рауфовичка , район башлыкларыбызга , катнашкан барлык иптәшләргә барыгыз исеменнән рәхмәт җиткерәм. Бу эшнең әһәмияте турында сөйләп торасы да юк, барыгыз да яхшы белә.

Икенчесе, су саклагыч ремонтланып янадан сафка бастырылды, елгабыз матураеп тәртипләнеп калды. Югары басымлы газүткәргеч торбаларына чокыр якынлаша иде, шул туктатылды. Бу эшне ПМК-20 Мелиорация оешмасы җитәкчесе Фагиль Абдрахманович Яфизов башкарып чыкты. Финанс ягыннан район башлыгы Марат Ринат улы ярдәм итте. Зур рәхмәт сезгә.

 **Тагын да матуры- ул уткәрелгән чаралар.** 2018 елда татарның бөек шәхесе, әнисе ягыннан бабалары безнең авылдан булган мәгрифәтче,тарихчы,фәлсәфәче дин әхеле Ш.Мәрҗәнинең тууына ике йөз ел тулуны билгеләп үттек. Авылыбызнын башлангычы булган, ата- бабаларбыз эчкән чишмәне төзекләндердек, суүткәргечне ачтык ,корбан ашлары, Авыл көне үткәрдек. Бу чаралар барлык авылдашларыбызның күңеленә хуш килгәндер диеп уйлыйм.

 Беречедән, Марат Ринатович, Сезгә бик зур рәхмәт әйтәсем килә. Сез дәртләндереп, ярдәм итеп җибәрмәгән булсагыз шушындый эшләр һәм бәйрәм килеп чыкмаган булыр иде. Икенчедән Айрат Фиркат улы Заляловка, ул баштан ахырга кадәр оештырып, янып- көеп йөрмәгән булса шундый күркәм эшләр үзебездән генә килеп чыкмаган булыр иде. Сәламәтлек, уңышлар телим, рәхмәт сезгә. Барлык эшләрне башкару зур чыгымнар сорый .Мин акчалата, хезмәте белән шушы бәйрәмне үткәрүгә элеш керткән иптәшләргә бик зур рәхмәтлемен. Бигрәк тә эшмәкәрләребезне әйтеп үтми дөрес булмас. Алар: Низамов Альберт Альфик улы,Низамов Альфред Альберт улы, Хисамов Рамил Мидихат улы, Юсупов Рөстәм Зарифулла улы, Низамов Роберт Альберт улы, Хисамов Амир Мортаза улы, Зартдинов Касыйм Амирбәк улы, Хайретдинова Дилә Хамит кызы һәм башкалар, барысын да санап китсәк көн җитми. Район-авыл мәдәният, китапхәнә кллективларына, Авыл мәктәп , балалар бакчасы коллективына, почта, фап,социаль хезмәткәрләренә бик зур рәхмәтемне белдерәм.

Авыл җирлеге Советы, Низамов КФХ ,авыл клубы, мәктәп, балалар бакчасы, авылда булган башка оешмалар Бөек Җиңүнең 73 еллыгын үткәрү, Ватанны саклаучылар , Халыкара хатын- кызлар, Әниләр көне,Авыл көне, Соңгы кыңгырау,Белем көнен зур әзерлек белән билгеләп үттеләр. Өлкәннәр һәм инвалидлар декадасында, Яңа ел бәйрәмендә, авыл җирлеге Советы, Низамов КФХ, ветераннар Советы җитәкчелеге авылыбызның һәрбер өлкән кешесен зурлап кечкенә генә булса да бүләкләр тапшырдылар, түгәрәк өстәл янында кайнар чәй белән сыйладылар, ә клуб, мәктәп хезмәткәрләре авылыбыз үзешчәннәре көче белән зур концерт куйдылар. “АК Барс холдинг” компаниясе барлык өлкәннәребезгә он өләшеп чыкты.

Авыл тырмышында ветераннарыбызның да өлеше бик зур, яшь буынны тәрбияләүдә булсынмы, авылда төрле чаралар, бәйрәмнәр үткәргәндә һәм башка күп эшләрдә актив катнашалар.

Үткән ел ветераннар советы рәисе Ркия апа Юсупова авыру сәбәпле гариза язып вазыйфасыннан азат ителеп, яңа ветераннар Советы рәисе итеп Халиуллова Гөлсирә Фатих кызы, сайлап куелды.

Хөрмәтле авылдашлар.

2016 елда авыл җирлеге Советы, авыл активы катнашында Иске Чокалы авыл җирлегенең үсешен тәэмин итүне куздә тотып 2020 елга кадәрле социаль-икъдисат стратегик программасы кабул ителгән иде .Шушы программага таянып быелгысы елга планлаштырган эшләр .

1.Авыл җирлегендә эшмәкәрлекне үстерү, төрледән -төрле дәүләт программаларында актив катнашу. Эш урыннары булдыруга ирешү.

2.Узара салым акчасына авыл урам юлларын төзекләндерү, урам утларын яхшырту, зиратларны тәртипкә китерү, контейнерлар кайтарту,чишмәне төзекләндереп бетерү.

3.Республика Программасы ярдәмендә клуб,балалар бакчасына ремонт үткәрү,спорт мәйданы ясау.

Хөрмәтле иптәшләр! Аз вакыт эчендә ел буе эшләгән эшкә бәя биреп, барысын да сөйләргә мөмкин түгел. Мин үз чыгышымда иң актуаль мәсъәләләргә генә тукталдым. Иске Чокалы авыл җирлеге Советы үз алдына куелган яңа бурычларны бергәләшеп намус белән үтәргә, халык мәнфәгатъләрен кайгыртырга үз өстенә зур бурыч ала. Уртак өебезгә иминлек, туган җиребезгә якты киләчәк телим. Барыгызга да сәламәтлек һәм эшләрегездә уңышлар юлдаш булсын!

Игътибарыгыз өчен рәхмәт!

.